钦定古今图书集成/明伦汇编/氏族典/第603卷 > 《廖用贤尚友录》 > 上官均
## 钦定古今图书集成/明伦汇编/氏族典/第603卷 > 《廖用贤尚友录》 > 上官均

按《宋史上官均传》：“均字彦衡，邵武人。神宗熙宁亲策
进士，擢第二，为北京留守推官。元丰中，蔡确荐为监
察御史里行，谪知光泽县。哲宗即位，擢开封府推官。
元祐初，复为监察御史。蔡确弟硕盗贷官钱以万计，
狱既上，均论确为宰相，挟邪挠法，当显正其罪，以厉
百官。出知广德军，改提点河北东路刑狱。绍圣初，召”
拜左正言。论吕大防、苏辙六罪，并再黜大防，史祸由
此起。又奏罢诗赋，专以经术取士。迁工部员外郎，寻
提点京东、淮东刑狱，知越州。徽宗立，拜中书舍人、同
修国史兼《哲宗实录》修撰。迁给事中，以龙图阁待制
知永兴军，徙襄州。崇宁初，与元祐党籍，夺职。久之，复
龙图阁待制，致仕。卒，年七十八。